jkorsvik/nowiki_second_scrape_merged huggingface dataset:
Edmond Decottignies

Edmond Decottignies (født 3. desember 1893 i Comines, død 3. juni 1963 samme sted) var en fransk vektløfter som deltok i de olympiske leker 1924 i Paris.
Decottignies ble olympisk mester i vektløfting under OL 1924 i Paris. Han vant den nest letteste klassen, lettvekt opp til 67,5 kg som ble avviklet 22. juli 1924. Det var totalt fem vektklasser samme som under foregående OL i Antwerpen. Decottignies løftet sammenlagt 440,0 kilo, 13,5 kilo mer enn sølvvinneren. Det var 22 utøvere fra 12 nasjoner i lettvektklassen. 


== OL-medaljer ==
1924  Paris -  Gull i vektløfting, lettvekt  Frankrike


== Referanser ==


== Eksterne lenker ==
(en) Edmond Decottignies – Olympedia 
(en) Edmond Decottignies – Sports-Reference (OL-resultater – arkivert) 
(en) Edmond Decottignies – databaseOlympics.com (arkivert)
Robert Högfeldt

Robert Högfeldt (født 1894, død 1986) var en svensk maler, tegner og illustratør. Han er særlig kjent for sine burleske karikaturtegninger og bokillustrasjoner. Han utgav blant annet En Högfeldtbok i 1937 og Djur och odjur i 1942.


== Referanser ==
Charles Rigoulot

Charles Rigoulot (født 3. november 1903 i Le Vésinet i Frankrike, død 22. august 1962 i Paris) var en fransk vektløfter som deltok i de olympiske leker 1924 i Paris.
Rigoulot ble olympisk mester i vektløfting under OL 1924 i Paris. Han vant den nest tyngste klassen, lett tungvekt opp til 82,5 kg som ble avviklet 23. juli 1924. Det var totalt fem vektklasser samme som under foregående OL i Antwerpen. Rigoulot løftet sammenlagt 502,5 kilo, 12,5 kilo mer enn sølvvinneren. Det var 20 utøvere fra 12 nasjoner i vektklassen lett tungvekt.


== OL-medaljer ==
1924  Paris -  Gull i vektløfting, lett tungvekt  Frankrike


== Referanser ==


== Eksterne lenker ==
(en) Charles Rigoulot – Olympedia 
(en) Charles Rigoulot – Sports-Reference (OL-resultater – arkivert) 
(en) Charles Rigoulot – databaseOlympics.com (arkivert) 
(en) Charles Rigoulot – Cagematch 
(en) Charles Rigoulot – wrestlingdata.com
Alfredo Cristiani

Alfredo Félix Cristiani Burkard (født 22. november 1947 i San Salvador) er en salvadoransk politiker. Han var president i El Salvador fra 1. juni 1989 til 1. juni 1994, og representerte partiet Alianza Republicana Nacionalista (ARENA).


== Referanser ==
Victor Bergdahl

Victor Bergdahl (født 12. desember 1878, død 20. januar 1939) var en svensk illustratør og tegnefilmskaper. Bergdahl tegnet en serie populære kortfilmer, ikke minst om sjømannen Kapten Grogg fra 1916 til 1922. Han lagde siden flere reklamefilmer og regnes som en av pionerene innen animasjonsfilmsjangeren. 


== Referanser ==


== Eksterne lenker ==
(en) Victor Bergdahl – kategori av bilder, video eller lyd på Commons 
(en) Victor Bergdahl på Internet Movie Database 
(sv) Victor Bergdahl i Svensk Filmdatabas 
(en) Victor Bergdahl hos The Movie Database
Carlo Galimberti

Carlo Galimberti (født 2. august 1894 død 10. august 1939) var en italiensk vektløfter som deltok i flere olympiske leker, 1924 i Paris, 1928 i Amsterdam og 1932 i Los Angeles.
Galimberti ble olympisk mester i vektløfting under OL 1924 i Paris. Han vant den tredje letteste klassen, mellomvekt opp til 75 kg som ble avviklet 23. juli 1924. Det var totalt fem vektklasser samme som under foregående OL i Antwerpen. Galimberti løftet sammenlagt 492,5 kilo, 37,5 kilo mer enn sølvvinneren. Det var 25 utøvere fra 13 nasjoner i vektklassen mellomvekt. Galimberti kom på andreplass både under OL 1928 i Amsterdam og OL 1932 i Los Angeles i vektløfting mellomvekt.


== OL-medaljer ==
1924  Paris -  Gull i vektløfting, mellomvekt  Italia
1928  Amsterdam -  Sølv i vektløfting, mellomvekt  Italia
1932  Los Angeles -  Sølv i vektløfting, mellomvekt  Italia


== Eksterne lenker ==
(en) Carlo Galimberti – Olympics.com 
(en) Carlo Galimberti – Olympic.org 
(en) Carlo Galimberti – Olympedia 
(en) Carlo Galimberti – Sports-Reference (OL-resultater – arkivert) 
(en) Carlo Galimberti – databaseOlympics.com (arkivert) 
(it) Carlo Galimberti – Italias olympiske komité 
(en) Carlo Galimberti – TheSports.org
Jonas Eriksen AS

Jonas Eriksen AS var en tradisjonsrik skipshandel og jernvareforretning fremst på Vågekaia i Kristiansund sentrum. Bedriften ble grunnlagt av handelsmann Jonas Eriksen (født 1864). I 2014 ble det kjent at handelsvirksomheten ble lagt ned etter 112 års drift. Firmaet driver fra 2014 primært med utleie av eiendom.


== Historie ==
Eriksen var oppvokst i Hordaland, men kom som 16-åring til det som ved forrige århundreskifte var Norges hovedhavn for klippfiskeksport og sildefiske. Etter mange års ansettelse hos en av byens skipshandlere etablerte Eriksen sin egen forretning i Vågeveien 2 den 1. juli 1902. Lokaliseringen ved havna sørget for jevn tilgang til kunder. Sammen med det rike skrei- og storsildfisket bidro også den sentrale beliggenheten til bedriftens suksess.

I årene før første verdenskrig ble virksomheten utvidet til også å omfatte saltimport. Under krigen akselererte etterspørselen etter sild – og Jonas Eriksen lot oppføre et stort pakkhus i Vågen for å skaffe ytterligere lagerplass. Firmaet ble i 1919 omgjort til aksjeselskap med Jonas Eriksen som administrerende direktør. Etter krigen brøt klippfisknæringen sammen. For å unngå økonomisk kollaps utvidet den tidligere skipshandelen virksomheten til også å omfatte bygningsartikler, jernvarer, verktøy og kjøkkenutstyr, slik at firmaet ikke skulle være avhengig av skipshandelen alene.Under andre verdenskrig ble mesteparten av Kristiansund sentrum lagt i ruiner, og heller ikke forretningsgården til Jonas Eriksen unnslapp ødeleggelse. En ny moderne bygård ble gjenreist på samme sted etter krigens slutt, den åpnet dørene for publikum 8. desember 1947. I 2002 feiret firmaet sitt 100-årsjubileum. Med sin lange historie og sentrale  beliggenhet har Jonas Eriksen i større grad enn de fleste Kristiansunds-bedrifter vært med på å prege Vestlandsbyens ansikt.


== Bedriftsstruktur ==
Jonas Eriksen-selskapet var før nedleggelsen i 2014 organisert i tre enheter, Jonas Eriksen AS, Jonas Eriksen Drift AS og Jonas Eriksen Eiendom AS. Nedleggelsen av den tradisjonelle forretningsdriften knyttet til skipshandel og omsetning av jernvarer har medført at Jonas Eriksen Drift også er opphørt.


== Jonas Eriksen i kulturen ==
Firmanavnet har blitt udødeliggjort i komposisjonen "I slekt med måsan" av Ove Borøchstein, første gang fremført av Arve Sørdal på Paraplyrevyen i Kristiansund i 1983. Sangen har blitt nasjonalt kjent av Øivind Elgenes på utgivelsen Ut av havet.


== Bedriftens direktører ==
Jonas Eriksen (1902–1930)
Øyvin og Rolf Eriksen (1930–1952)
Øyvin Eriksen (1952-?)
Øyvin Eriksen jr. og Jonas Eriksen d.y (til 1994)
Nanna Eriksen Røe (1994-2014)


== Referanser ==


== Eksterne lenker ==
Jonas Eriksen AS
Giuseppe Tonani

Giuseppe Tonani (født 2. oktober 1890, død 1. oktober 1971) var en italiensk vektløfter som deltok i De olympiske leker i 1920 i Antwerpen og 1924 i Paris.
Tonani ble olympisk mester i vektløfting under OL i 1924 i Paris. Han vant den tyngste klassen, tungvekt over 82,5 kg. Det var totalt fem vektklasser samme som under foregående OL i Antwerpen. Tonani løftet sammenlagt 517,5 kilo, 2,5 kilo mer enn sølvvinneren. Fire år tidligere, under OL i 1920 i Antwerpen var han med på det italienske laget som kom på fjerdeplass i tautrekking.


== OL-medaljer ==
1924  Paris -  Gull i vektløfting, tungvekt  Italia


== Eksterne lenker ==
(en) Giuseppe Tonani – Olympedia 
(en) Giuseppe Tonani – Sports-Reference (OL-resultater – arkivert) 
(en) Giuseppe Tonani – databaseOlympics.com (arkivert) 
(it) Giuseppe Tonani – Italias olympiske komité
Slaget ved Gonzáles

Slaget ved Gonzáles var en mindre militær konflikt i byen Gonzales i det meksikanske Texas den 2. oktober 1835 mellom en avdeling av den meksikanske hæren og nybyggere i Texas. 
Selv om det var et mindre militært engasjement, markerte den et klart brudd mellom de amerikanske kolonistene og den meksikanske staten. Konflikten er regnet som starten på Texasrevolusjonen.


== Referanser ==
Miranda Bødtker

Miranda Bødtker (født 25. juli 1896 i Bergen, død 2. juli 1996 i Bergen) var en norsk designer, botanisk tegner og tekstillærer.
Miranda Bødtker arbeidet som lærer i mønstertegning  på tekstillinja ved Kunsthåndverksskolen i Bergen. Hun illustrerte også blant annet Rolf Nordhagens Norsk flora som ble utgitt i perioden 1944–1979. Bødtker baserte ofte sine mønstre og dekorasjoner på former og detaljer hentet fra dyr og planter. Nitti år gammel ble Miranda Bødtker tildelt Kongens fortjenstmedalje i gull for sin mangeårig innsats for arbeidsplassen sin samt for sitt store dokumentasjonsarbeid innen såvel naturhistorie som kunst- og kulturhistorie


== Referanser ==


== Eksterne lenker ==
Bergen Museum om Miranda Bødtker i forbindelse med en utstilling i 2006
Om Miranda Bødtker i Norsk biografisk leksikon
Mauri Kunnas

Mauri Kunnas (født 11. februar 1950) er en finsk barnebokforfatter, illustratør og tegneserieskaper. Han har lagd flere populære barnebøker og tegneserier med morsomme dyrefigurer. Enkelte av bøkene og seriene hans er også utgitt på norsk. 


== Referanser ==


== Eksterne lenker ==
Offisielt nettsted 
(en) Mauri Kunnas – kategori av bilder, video eller lyd på Commons 
(en) Mauri Kunnas på Internet Movie Database 
(en) Mauri Kunnas hos The Movie Database 
(en) Mauri Kunnas på Discogs 
(en) Mauri Kunnas på MusicBrainz
Alf Sommerfelt

Alf Sommerfelt (født 23. november 1892, død 12. oktober 1965) var en norsk språkforsker og den første professoren i allmenn lingvistikk i Norge, ved Universitetet i Oslo fra 1931 til 1962. Han var prorektor ved universitetet fra 1957 til 1960. Under andre verdenskrig ledet han det norske kirke- og undervisningsdepartementet i London.
Sommerfelt var sentral i å innføre strukturalismen til Norge. Han hadde studert i Paris, og holdt forelesninger over Saussure, glossematikk, pragskolen og amerikansk strukturalisme. Nordistene ved de nordiske instituttene hadde lite til overs for denne innfallsvinkelen, og det var lite kontakt mellom strukturalistene og nordistene frem til 1960-tallet.
Sammen med slavisten Olaf Broch grunnla Sommerfelt Norsk forening for sprogvidenskap i 1924; denne foreningen kom i et par år fremover til å spille en viktig rolle for å introdusere nye lingvistiske teorier til Norge.
Sommerfelt skrev flere populære innføringsverk i språkvitenskap. Han skrev også innføringsboken Almen språkvitenskap (1947), en lærebok som ble lest av alle språkstudentene på universitetet, og trykket opp igjen ti år senere. Sommerfelt var også en av redaktørene for Norsk riksmålsordbok.
Sommerfelt var gift med forfatterinnen og oversetteren Aimée Sommerfelt (1892–1975). De bodde sammen på Trosterud i Oslo.


== Bibliografi (utvalg) ==
Sommerfelt, Alf 1921: Le Breton parle a Saint-Pol-de-Leon : Phonetique et morphologie
Sommerfelt, Alf 1922: The dialect of Torr Co. Donegal. Videnskapsselskapets skrifter II. Hist.-filos. kl. 1-2
Sommerfelt, Alf Hvordan sproget blir til : en oversikt over sprogets rolle i samfundene Oslo : Cappelens forlag.
Sommerfelt, Alf 1947: Almen språkvitenskap


== Referanser ==


== Eksterne lenker ==
Digitaliserte bøker av Sommerfelt og om Sommerfelt hos Nasjonalbiblioteket
Leo Lionni

Leo Lionni (født 5. mai 1910 i Amsterdam i Nederland, død 11. oktober 1999 i Radda in Chianti i Toscana i Italia) var en nederlandsk-amerikansk-italiensk barnebokforfatter, formgiver, maler og illustratør.


== Liv og virke ==


=== Bakgrunn ===
Leo Lionni var sønn av en jødisk diamanthandler og en operasanger og vokste opp med reiser og kunst. I 1925 flyttet han og familien til Italia, der han etter hvert giftet seg med datteren til grunnleggeren av det italienske kommunistpartiet. 


=== Karriere ===
Lionni arbeidet en tid som avantgardistisk kunstmaler og var særlig opptatt av futurismen. Han tok også en doktorgrad i økonomi.  I 1939 flyttet han til Philadelphia i USA og begynte å arbeide som art director i forskjellige reklamebyråer og deretter som bladtegner i Fortune. I 1961 vendte han tilbake til Italia. Han lagde fra da av i alt omkring 40 bildebøker for barn der han eksperimenterte med ulike bildeteknikker, først og fremst papirkollasjer. 
Blant hans mange populære 40 bøker kan nevnes den klassiske Little blue and little yellow fra 1959, som kom på norsk som Lille Blå og Lille Gul (Fabula) i 1995, Frederick som første gang ble utgitt i 1967 og kom på norsk som Fredik (Gyldendal) i 1971 og Pezzettino som første gang ble utgitt i 1979 og kom på norsk som Pezzettino (Heinesen forlag) i 2009.
Han mottok AIGA medal i 1984 fra American Institute of Graphic Arts.Lionni døde i sitt hjem nær Radda in Chianti etter at han hadde lidd av Parkinson de siste 15 år av sitt liv. 


== Referanser ==
Fabrizio Ravanelli

Fabrizio Ravanelli (født 11. desember 1968) er en tidligere italiensk  fotballspiller.
Ravanelli har spilt for et dusin europeiske klubber, blant annet Perugia Calcio, Juventus F.C., S.S. Lazio, Olympique de Marseille, Middlesbrough FC, Derby County FC og Dundee United FC. Han har også spilt 22 kamper for Italias landslag.
Ravanelli var blant Europas toppscorere på midten av 1990-tallet. Mens han spilte for Juventus vant Ravanelli en Serie A-tittel (1994–95), en Coppa Italia (1994–95), en Supercoppa italiana (1995), en Mesterligatittel (1995–96) og en UEFA-cuptittel (1992–93).
Ravanelli markerte seg umiddelbart da han gikk til Englands Premier League og Bryan Robsons Middlesbrough. Han scoret et hattrick i debutkampen mot Liverpool FC i første runde av ligasesongen 1996-97. Selv om Ravanelli havnet høyt oppe på toppscorerlisten, rykket Middlesbrough ned denne sesongen.
I 2001 gikk han til Derby County og spilte fem kamper. Deretter gikk han til Dundee United, før han flyttet tilbake til Italia og Perugia.  Etter å lagt opp har Ravanelli arbeidet som fotballekspert for SKY Italia og Mediaset, samt trent et par lag som Ajaccio og Mal:Fk/lag/Kyiv.


== Referanser ==


== Eksterne lenker ==
(de) Fabrizio Ravanelli – Munzinger Sportsarchiv 
(en) Fabrizio Ravanelli – FIFA 
(en) Fabrizio Ravanelli – UEFA 
(fr) Fabrizio Ravanelli – Ligue de Football Professionnel 
(en) Fabrizio Ravanelli – Transfermarkt 
(en) Fabrizio Ravanelli – Transfermarkt (manager) 
(en) Fabrizio Ravanelli – national-football-teams.com 
(en) Fabrizio Ravanelli – WorldFootball.net 
(en) Fabrizio Ravanelli – Soccerbase.com 
(en) Fabrizio Ravanelli – FootballDatabase.eu 
Ravanellis biografi
Ravanellis websted
Axel Strøm

Axel Christian Smith Strøm (født 11. mai 1901 i Kristiania, død 18. juni 1985 i Oslo) var en norsk lege og pionér innen sosialmedisin. Han var professor i medisin ved Universitetet i Oslo fra 1940 til 1970, og prorektor ved universitetet fra 1964 til 1966. Strøm var president i Den norske lægeforening fra 1948 til 1951.
Axel Strøm tok den medisinske embedseksamen i 1926 og doktorgraden med en avhandling om difteribakteriens toksinproduksjon i 1936. Hans fagområde som professor var først hygiene. Fra fra 1951 var han Norges første professor i sosialmedisin.


== Referanser ==


== Eksterne lenker ==
Axel Strøm - Norsk biografisk leksikon
Axel Strøm - Store norske leksikon
Axel Strøm - Allkunne levande leksikon
Axel Strøm - pioner for sosialmedisin og en administrativ kraft - artikkel i Tidskrift for Den norske legeforening 10. januar 2002
Knut Kolsrud

Knut Kolsrud (født 11. september 1916, død 15. desember 1989. Marbella, Spania) var en norsk etnolog. 
Knut Kolsrud var sønn av filologen Sigurd Kolsrud og psykologen Dorthea Elise Enebakk. Han studerte filologi ved Universitetet i Oslo, og antropologi ved la University of Chicago (1946-1949). Mens han var student arbeidet han også som forskningsassistent ved Chicago Natural History Museum. Etter at han returnerte til Norge, tok han magistergrad i etnografi (1950) og dr. philos.-graden (1951, med avhandlingen «Finnefolket i Ofoten»), for deretter å være forsker i ti år ved Norsk Folkemuseum (1950-1960), det siste året parallelt med å være dosent ved la Universitetet i Gøteborg. Mellom 1961 og 1986 var han professor i etnologi ved Universitetet i Oslo, der han også hadde ledende administrative stillinger: dekanus ved Det historisk-filosofiske fakultet (1970-1972) og universitetets prorektor  (1973-1976).
I 1971 ble han valgt inn i Det Norske Videnskaps-Akademi.
Han var nevø av kirkehistorikeren Oluf Kolsrud.
Knut Kolsrud døde under et ferieopphold i Marbella, Spania.


== Skrifter (utvalg) ==
Finnefolket i Ofoten, 1947 Digital utgave bokhylla.no
Marginalt jordbruk. Om den nordlige korndyrkingens egenart og åkerbrukets nordgrense i Norge 1550–1750, 1958
Dunvær, 1975
Gangvad og linebruk, 1975
Lundefangst, 1976
Båt og fiske, 1983


== Referanser ==


== Litteratur ==
K. Kolsrud: Etnologien ved Universitetet i Oslo, i Norveg nr. 24, 1981
R. Pedersen: Norsk etnologisk fagprofil 1940–1960. En forskningshistorisk studie, i Norveg nr. 33, 1990
R. Pedersen: Minnetale over professor Knut Kolsrud, i DNVA Årbok 1990
B. Fjellheim: Knut Kolsrud og funksjonalismen, i Dugnad nr. 2–3/1993
Artikkelen Knut Kolsrud i Store Norske Leksikon
Knut Erik Tranøy

Knut Erik Tranøy (født 10. desember 1918 i Oslo, død 19. mars 2012) var en norsk filosof og professor emeritus i filosofi ved Universitetet i Oslo (UiO). Han var prorektor ved universitetet fra 1981 til 1984.Tranøy ble cand.mag. ved Universitetet i Oslo i 1943 og tok doktorgraden i filosofi ved University of Cambridge i 1953. Tranøy var dosent i filosofi ved UiO fra 1957, den første professor i filosofi ved Universitetet i Bergen (UiB) fra 1959 og ved UiO fra 1978. Fra 1986 var han professor i medisinsk etikk ved Det medisinske fakultet i Oslo hvor han utførte et viktig pionerarbeid.Tranøy var også gjesteprofessor ved flere utenlandske universiteter.


== Referanser ==
Jens Erik Fenstad

Jens Erik Fenstad (født 15. april 1935 i Trondheim, død 13. april 2020 i Bærum) var en norsk matematiker. Han ble mag.scient. i 1959 og ble utnevnt til professor i matematisk logikk ved Universitetet i Oslo i 1968.
Fenstad var en nøkkelperson i utviklingen av logikk i Norge gjennom egne arbeider og ved ved å bygge opp et bredt logikkmiljø ved Universitetet i Oslo. Han var prorektorved Universitetet i Oslo 1989-1992, første formann i Abelstyret, president i International Union of History and Philosophy of Science og hadde en rekke lederverv i europeiske vitenskapelige organisasjoner.Fenstad ble utnevnt til æresdoktor ved Universitetet i Uppsala i 1998 og ble i 2011 utnevnt til ridder av 1. klasse av St. Olavs Orden for sin innsats for norsk forskning.På en reise til Spania ble han smittet av covid-19, og døde 13. april 2020 i Bærum.


== Referanser ==


== Eksterne lenker ==

(no) Publikasjoner av Jens Erik Fenstad i forskningsdokumentasjonssystemet CRIStin

(no) Publikasjoner av Jens Erik Fenstad i BIBSYS
ILPAP

I.L.P.A.P. (akronym Ilektrokinita Leoforeia Periokhis Athinon – Peiraios, gresk: Η.Λ.Π.Α.Π. Ηλεκτροκίνητα Λεωφορεία Περιοχής Αθηνών – Πειραιώς  – Eldrevne Busser i området Athen – Pireus) er et offentlig gresk firma, del av O.A.S.A. (Organisasjon for Athens Urbane Transport), som er ansvarlig for driften av trolleybussnettverket i den greske hovedstaden Athen.
I.L.P.A.P. ble grunnlagt den 14. desember 1970. Selskapet har 23 trolleybussruter som dekker mere enn 350 kilometer i Athen- og Pireusområdet. I.L.P.A.P råder over 366 trolleybusser; 51 av disse bussene er ledd-delt. Bussene tilbakelegger til sammen 12 millioner kilometer hvert år og transporterer 80 millioner passasjerer i året. Firmaet har omkring 1600 ansatte (per juli 2007).


== Eksterne lenker ==
(el) I.L.P.A.P.s hjemmeside
(el) Trolleybusslinjer
Opisthiini

Opisthiini  er en stamme (tribus) av billene i delgruppen (underfamilien) rovløpere (Nebriinae) i familiegruppen løpebiller. Ingen arter er registret fra Norge.


== Systematisk inndeling ==
Systematikken følger Carabidae of the World

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien rovløpere, Nebriinae Laporte de Castelnau, 1834 [=Nebriini], Carabidae)
stammen Opisthiini Dupuis, 1912
slekten Opisthius Kirby, 1837 – ingen norske arter, én art som finnes i Nord-Amerika
slekten Paropisthius Casey, 1920 – ingen norske arter, fire arter i Asia


== Referanser ==


== Eksterne lenker ==
(en) Opisthiini hos Fossilworks 
(en) Opisthiini hos ITIS 
(en) Opisthiini hos NCBI 
(en) Kategori:Opisthiini – bilder, video eller lyd på Wikimedia Commons 
Opisthiini – detaljert informasjon på Wikispecies 
Rovløpere – Tree of Life (Nebriinae, Carabidae) engelskspråklig
Rovløpere – Database Carabidae of the World – engelskspråklig
Norsk entomologisk forening
Geir Follevåg

Geir Follevåg (født 21. september 1974) er en norsk forfatter, oppvokst i Askvoll i Sunnfjord og bosatt i Bergen.
Follevåg er cand. philol. ved Institutt for lingvistikk og allmenn litteraturvitskap ved Universitetet i Bergen. Han ble PhD samme sted i 2007. Han debuterte med boken Adoptert Identitet i 2002.


== Bibliografi ==
Adoptert Identitet – essay (2002) – ISBN 9788243002791
Mafiakoden. (2013)


== Eksterne lenker ==
(no) Publikasjoner av Geir Follevåg i forskningsdokumentasjonssystemet CRIStin
(no) Publikasjoner av Geir Follevåg i BIBSYS
Cicindini

Cicindini  er en stamme (tribus) av billene i delgruppen (underfamilien) rovløpere (Nebriinae) i familiegruppen løpebiller. Ingen arter er registret fra Norge.


== Systematisk inndeling ==
Systematikken følger Carabidae of the World

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien rovløpere, Nebriinae Laporte de Castelnau, 1834 [=Nebriini], Carabidae)
stammen Cicindini Banninger, 1927
slekten Archaeocindis Kavanaugh and Erwin, 1991 – ingen norske arter, én art fra Kuwait
slekten Cicindis Bruch, 1908 – ingen norske arter, én art fra Argentina


== Referanser ==


== Eksterne lenker ==
Artikkelen har ingen egenskaper for arter i Wikidata
Rovløpere – Tree of Life (Nebriinae, Carabidae) engelskspråklig
Rovløpere – Database Carabidae of the World – engelskspråklig
Norsk entomologisk forening